burgasdotpro/wikipedia huggingface dataset:
Roger de Bussy-Rabutin

Roger de Rabutin, gróf z Bussy, zvaný Bussy-Rabutin (* 13. apríl 1618, zámok Épiry, Saint-Émiland, Francúzsko – † 9. apríl 1693, Autun, Francúzsko) bol spisovateľ, známy pre svoj zmysel pre humor a iróniu.
Životopis.
Bussy-Rabutin sa narodil ako tretí syn Léonora de Rabutin, avšak smrť jeho dvoch starších bratov spôsobila, že sa práve on stal dedičom rodinného majetku. Po ukončení štúdií u jezuitov v Autun a štúdiách v Paríži, vstúpil mladý Bussy-Rabutin vo svojich šestnástich rokoch do armády, zúčastnil sa viacerých výprav a neskôr pokračoval vo vojenskej kariére svojho otca, ktorá mu dopomohla až k miestu kráľovského poručíka. 
Sám tvrdil, že jeho dve ambície sú stať sa "cestným mužom" a zasvätiť svoj život kariére vojaka. V roku 1643 sa oženil so sesternicou Gabrielle de Toulongeon a na niekoľko rokov opusti armádu. Jeho manželka však v roku 1646 pri pôrode umiera, a tak sa Bussy-Rabutin vrhá do dobrodružstva únosu bohatej vdovy Madame de Miramion, ktorý nedopadne podľa očakávania, a tak sa gróf hneď ožení s Louise de Rouville.
V roku 1659 sa Bussy zúčastnil škandalóznych orgií počas svätého týždňa a dostal sa tak do nemilosti kráľa. Uchýlil sa na rodnú zem, na zámok v Bussy-le-Grand, v Burgundsku a začal sa venovať ďalšej záľube, písaniu "Milostných poviedok Galov", milostných historiek bohatých dám kráľovského dvora: chcel tak pobaviť svoju milenku, markízu de Montglas. Táto veselá zbierka poviedok voľne kolovala obsahujúc veľké množstvo apokryfov. Avšak zbierka sa dostane do rúk istej grófky, ktorá ju doplní o ďalšie historky a zbierku oficiálne vydá, avšak pod menom Roger de Bussy-Rabutin. Prirodzene, výtlačok sa dostal do rúk Ľudovíta XIV. a spôsobil veľký škandál, ktorý uvrhol grófa Bussy-Rabutin na niekoľko mesiacov do Bastilly.
Po prepustení sa uchýlil do exilu na svoj zámok v Burgundsku. Počas sedemnástich rokov exilu sa neustále pokúšal získať späť kráľovu milosť, avšak neúspešne, až neskôr dostal pozvánku na kráľovský dvor pri príležitosti inaugurácie zámku vo Versailles, avšak Bussy-Rabutin vidiac kráľov nezáujem o jeho osobu sa nakoniec sklamaný vrátil na zámok v Burgundsku, kde sa obklopil mnohými maľbami pripomínajúcimi život na kráľovskom dvore a v armáde.
Bussy-Rabutin je taktiež autorom "Genealógie rodu Rabutin", ktorá bola vydaná až v roku 1867, naopak jeho "Úvahy o vojne" boli vydané prvýkrát už v roku 1746.
Jediný syn grófa sa stal biskupom v Luçon.
Jednobran

Jednobran alebo dvojpól je výraz z elektrotechniky, ktorým sa označuje súčiastka alebo obvod s dvoma pólami - s dvoma elektrickými prípojnými bodmi. Obvod chápeme ako čiernu skrinku (nie je dôležité, čo je dnu, ale ako reaguje na vonkajšie podnety). Zložením viacerých jednobranov do jedného obvodu vznikne opäť jednobran, len sa zmení jeho charakteristika. Jednobrany sa opisujú rovnicami (obvykle veľmi zložitým výrazom).
Podľa orientácie napätia a prúdu sa jednobran (dvojpól) môže chovať ako zdroj (batéria, akumulátor, fotočlánok atď.), alebo ako záťaž - spotrebič (odpor, impedancia a pod.). Pri niektorých dvojpóloch je ich VA charakteristika závislá aj od ďalších veličín (tlak, teplota, osvetlenie). V takom prípade hovoríme o riadenom dvojpóle. Jednobran môže byť aj veľmi zložitý obvod obsahujúci rôzne prvky (odporové, akumulačné ...).
Zjednodušenie jednobranu.
Pri výpočte náhradného odporu Rn nahradíme všetky zdroje elektrickej energie obsiahnuté v zjednodušovanej časti ich vlastnými Ri. Ideálny zdroj napätia : Ri = 0 = skrat, ideálny zdroj prúdu : Ri = nekonečno - rozpojený obvod.
The Faces

Faces (alebo aj The Faces) bola britská rocková skupina, ktorá vznikla z kapely Small Faces po tom, ako z nej odišiel Steve Marriott do formácie Humble Pie. Zvyšní členovia Small Faces - Ronnie Lane (basgitara), Ian McLagan (klávesy) a Kenney Jones (bicie a perkusie) - sa spojili s bývalými členmi skupiny The Jeff Beck Group Ronom Woodom (gitara) a Rodom Stewartom (spev) a začali vystupovať pod novým názvom "Faces".
Skupina Faces vydala štyri štúdiové albumy a na jeseň roku 1975 absolvovala spoločné koncertné turné. Súčasne s fungovaním v skupine Faces Rod Stewart začal svoju sólovú kariéru a v poslednom roku účinkovania skupiny gitarista Ron Wood začal hrávať s kapelou Rolling Stones.
Iné projekty.
AnimeSHOW

AnimeSHOW je medzinárodný festival anime, mangy, comicsu, sci-fi a japonskej kultúry. V roku 2024 sa uskutočnil 17. ročník podujatia. Je to v poradí už tretí festival z rodiny Comics Salónu a IstroCONu. V roku 2014 sa AnimeSHOW konalo spolu so štvrtým festivalom danej rodiny – s GAME EXPO. Na festivale sa v roku 2014 uskutočnila aj súťaž v cosplayi, karaoke, DDR a kreslení.
Dundalk

Dundalk (ír. "Dún Dealgan") je mesto v severovýchodnej časti Írskej republiky, v grófstve Louth. Je správnym strediskom grófstva, leží približne od hranice so Severným Írskom. Má rozlohu a žije tu 29 037 obyvateľov , v rámci aglomerácie 35 085 obyvateľov.
Mesto je lokalizované pri ústí rieky Castletown do zálivu Dundalk Bay v Írskom mori, intravilánom mesta preteká aj rieka Blackwater. Leží na hlavnej železničnej i diaľničnej (M1) trase Dublin - Belfast, na križovatke ciest N52, N53, R132, R171, R172, R177 a R178. Nachádza sa tu tiež prístav - Dundalk Harbour.
Dundalk je sídlom Dundalk Institute of Technology. Z mesta pochádza známa hudobná skupina The Corrs.
Lineárne písmo A

Lineárne písmo A alebo krétske lineárne písmo A je písmo, ktoré používala v prvej polovici 2. tisícročia pred Kr. minojská civilizácia. Je dodnes nerozlúštené. 
Lineárne písmo A sa pravdepodobne vyvinulo z obrázkového (piktografického) písma, ktoré sa na minojskej Kréte používalo okolo roku 1750 pred Kr. Svoje pomenovanie dostalo podľa toho, že sa jednotlivé znaky písali v riadkoch a pôvodné obrázkové znaky sa zjednodušili. 
Dodnes sa našlo niekoľko tisíc tabuliek po celom Grécku a na Kréte. Odborníci odhadujú, že lineárne písmo A sa (na rozdiel od lineárneho písma B, ktoré sa používalo výhradne pre hospodárske účely) používalo na zaznamenávanie hospodárskych údajov, ale aj pre náboženské texty a pravdepodobne aj pre zaznamenávanie literárnych a iných textov.
Z lineárneho písma A sa vyvinulo lineárne písmo B, ktoré používali mykénski Achájci a ktoré v roku 1952 rozlúštil Michael Ventris a John Chadwick.
Drogheda

Drogheda (ír. "Droichead Átha") je mesto vo východnej časti Írska, v grófstve Louth. Má rozlohu ? km² a žije tu 28 973 obyvateľov , v aglomerácii 35 090 obyvateľov.
Mesto leží na rieke Boyne, severne od Dublinu a južne od Dundalku, na hlavnej železničnej a diaľničnej (M1) trase do Belfastu, na križovatke ciest N51, R108, R132, R150, R152, R166, R168. 
Je to významné priemyselné centrum s prístavom a v súčasnosti sa rozrastá aj za hranice grófstva Louth, na územie susedného grófstva Meath. západne od mesta sa nachádza historicky významná lokalita Oldbridge, kde sa odohrala Bitka pri Boyne (1690). V meste sa narodil herec Pierce Brosnan.
Pylos

Pylos, gr. "Πύλος", alebo do 19. storočia " Νεόκαστρο-Neokastro (Nová pevnosť)", tal. "Navarino", je meno zálivu a mestečka na západnom pobreží Peloponézu, v kraji Messinia. V súčasnosti je hlavným mestom okresu Pylia. Mesto Pylos má 2 561 obyvateľov, okres Pylia má 5 402 obyvateľov (2001). 
Mesto Pylos má bohatú históriu, ktorá siaha až do mykénskeho obdobia. Stalo sa miestom dvoch významných vojenských bitiek:
Dejiny.
Pylos sa spomína už v Homérovej Iliade ako sídlo kráľa Nestora. Podľa Homéra patril Nestor k najstarším účastníkom trójskej vojny (prežil už tri generáciemal teda viac ako 90 rokov) a preto si ho Achájci veľmi vážili. Vystupoval vždy rozvážne a umiernene.
V roku 1952 archeológovia Carl Blegen a Konstantinos Kuruniotis objavili na brehu morskej zátoky rozsiahly palác z bronzovej doby, ktorý stotožnili s Nestorovým palácom. V Pyle sa našli aj tabuľky s lineárnym písmom B, ktoré svedčia o vojenskom nebezpečenstve na konci 13. storočia pred Kr. Podľa týchto tabuliek bolo územie mesta a morské pobrežie rozdelené na asi desať vojenských sektorov, ktorým velili jednotliví vojenskí náčelníci a tým boli pridelené určité vojenské jednotky a bojové vozy.
Tento palác patrí medzi najdôležitejšie mykénske pamiatky a v dobe mykénskej to bolo dôležité kultúrne centrum. Palác sa skladal z viacerých budov, ako budova kráľa a budova kráľovnej. V okolí paláca sa pestovalo hrozno. Palác bol koncom mykénskej doby zničený Dórmi, ktorí sa tu aj usadili.
V klasickom staroveku význam mesta upadol, patrilo pod spartský vplyv. V 6 stor. sa mesto nazývalo "Zonklos", no v rovnakej dobe bolo vyplienené Avarmi a Slovanmi, od tej doby sa nazýva "Navarino", od gréckych slov "Neo Avarino, teda nové Avarovo". Takto sa mesto volalo aj za benátskej doby, kedy sa význam zvýšil a pokračoval aj počas tureckej doby. Za čias benítskej vlády sa mesto nazývalo "Zonklos" (tal. "Zonclo"), alebo "Navarino". Turecký cestovateľ Evliya Çelebi v 16. storočí spomína, že mesto má pekné veľké námestie (platia), kde sa schádzajú obyvatelia a hrajú rôzne stolné hry a celé mesto je v tieni stromov a viničov. V 19. storočí, počas Gréckej vojny za nezávislosť mesto oslobodili grécki revolucionári, bratia Jeorgakis a Nikolaos Ikonomidisovci. Mesto však neskôr znovu získal Ibrahim Paša, no v konečnej námornej bitke, práve pri Navarine boli Turci zničení protitureckou koalíciou. Po oslobodení bol mestu vrátený staroveký názov Pylos, dovtedy sa používalo meno "Neokastro".
Čerenec (vodné dielo)

Vodné dielo Čerenec na potoku Holeška sa nachádza severozápadne od mesta Vrbové po obec Prašník. Je vybudované pre zníženie povodňovej vlny Holešky a Dudváhu, zabezpečenia odberu vody pre priemysel a poľnohospodárstvo, nadlepšenia minimálnych prietokov Holešky a vytvorenia podmienok pre rekreáciu.
Hydrologické pomery.
Charakteristické prietoky v priehradnom profile:
Konštrukčné riešenie.
Zemná priehrada je homogénna, sypaná zo spraše. Sklon svahu na návodnej strane od päty po bermu je 1:2,5 a vyššie 1:2. Vzdušný svah od päty má sklon 1:3 potom 1:2. Návodný svah spevňuje betónová dlažba 50x50 cm a vzdušný svah spevňuje trávny porast. Pozdĺž vzdušnej päty je drenáž, ktorá zaúsťuje z každej strany do vývaru dnového výpustu.
Parametre priehrady:
Parametre nádrže:
Funkčné zariadenia sa skladajú z bezpečnostného priepadu, dnového výpustu a odberného zariadenia. Bezpečnostný priepad s hradiacim zariadením ja na pravej strane priehrady. Z priepadu a vývaru sa voda odvádza 84,2 m dlhým sklzom, ktorý má sklon 9,32% a vyúsťuje do koryta Holešky. Uzáver priepadu je klapka 6,2 x 1,7m. Pevnú časť tvorí 19,0 m dlhé betónové teleso.
Dnový výpust a odberné zariadenie sú z obetónovaného železobetónového potrubia "Vianina" s priemerom 1400 mm.
Kapacita dnového výpustu pri maximálnej hladine je 15,6 m³.s-1.
Súčasťou dnového výpustu a odberného zariadenia je odberná veža, v ktorej sú umiestnené dva posúvače dnového výpustu s priemerom 1400 mm.
Odberné potrubie má priemer 400 mm, vedie sa rovnobežne s dnovým výpustom.
Ardee

Ardee (ír. "Baile Átha Fhirdhia") je mesto v severovýchodnej časti Írskej republiky, v grófstve Louth. Žije tu 4 301 obyvateľov .
Mesto leží na rieke Dee, na juhozápad od Dundalku a cca na severozápad od Droghedy, na križovatke ciest N2, N33, N52, R170 a R171. na západ od mesta prechádza hranica s grófstvom Meath.
Dunleer

Dunleer (ír. "Dún Léire") je mesto v severovýchodnej časti Írska, v grófstve Louth. Žije tu 2 340 obyvateľov .
Leží na rieke White River, severne od Droghedy a južne od Dundalku, na hlavnej železničnej i diaľničnej (M1) trase Dublin - Belfast, taktiež na križovatke ciest R132, R169 a R170.
Zeler voňavý

Zeler voňavý (iné názvy: zeler obyčajný, zeler; ) je dvojročná bylina z čeľade zelerovité. 
Je to obľúbená zelenina, pestovaná pre svoje buľvy a listy. List zeleru pôsobí močopudne, je vhodný pre reumatikov a diabetikov, upokojuje a podporuje trávenie. Je to výrazná korenina balkánskej, stredomorskej, americkej a anglickej kuchyne. Zelerová vňať aj semeno sú súčasťou koreninových zmesí na grilovanie.
Systematika.
Zeler voňavý (Apium graveolens)
OrCAD

OrCAD ja softvérový nástroj v prevažnej miere používaný pre návrh elektrických zariadení. Softvér je využívaný hlavne pri tvorbe dokumentácie elektronických zariadení pre výrobu plošných spojov aj pre automatizované systémy. Taktiež umožňuje kreslenie elektrických schém a ich simuláciu.
Názov OrCAD je zložený zo slov "Or"egon a "CAD".
Skupina výrobkov OrCAD je v plnom vlastníctve spoločnosti Cadence Design Systems. Najnovšie verzie obsahujú databázy bežných integrovaných obvodov triedene podľa výrobcov. Taktiež je možné stiahnuť si knižnice puzdier od výrobcov, ako Analog Devices alebo Texas Instruments.
Surdok

Surdok je mestská časť mesta Prešov, nachádza sa približne 5 km od centra. V Surdoku sa nachádza kaplnka zasvätená Svätým Petrovi a Pavlovi. K Surdoku patria ulice: K Surdoku, Surdok a Pri kostole. Táto mestská časť má okolo 330 obyvateľov. Názov pravdepodobne Surdok z maďarského szurdok = kaňon, roklina, údolie, strž. Hlboké jarky a rokliny nad Surdokom potvrdzujú domnienku.
František Tomášek

František Tomášek môže byť:
Panel

Panel môže byť:
Základy

Základy môžu byť:
Základy (stavba)

Základy sú spodná, často podzemná časť stavby, ktorá prenáša zaťaženie budovy do základovej škáry. Základová škára je plocha, kde sa stretáva základ a podzákladie. Skladajú sa z monolitického a prefabrikovaného betónu, alebo betónových debniacich tvárnic. Pri návrhu berieme do úvahy zaťaženie, únosnosť, podzákladie a hladinu podzemnej vody. 
Rozmery.
Hĺbka základovej škáry je v rozpätí od 800 do . Pod nosnými stenami 800 až od upraveného terénu a pod priečkami minimálne 400. Pod obvodovým múrom budovy sa vonkajšie základové pásy rozširujú o dovnútra a pod priečkou na každú stranu.
Rozdelenie.
Základy rozdeľujeme podľa únosnosti základovej pôdy na plošné (základové pásy, pätky, rošty a dosky) a hlbinné (pilóty, kesóny, studne, šachtové piliere) a podľa materiálu na základy z lomového kameňa a z prostého železobetónu. Podľa umiestnenia môžu byť horizontálne (základové pásy, základová doska) alebo vertikálne (pilótakesóny). Väčšinou sú zložené z betónu priemernej triedy a bez výstuže. Základová škára pre základové pásy musí byť dostatočne hlboká a to z hľadiska únosnosti zeminy a nezamŕzajúcej hĺbky. Opakom môže byť zakladanie budovy v horších podmienkach ako slabá únosnosť zeminy, svah a vysoké zaťaženie. 
Plošné základy.
Základový pás.
Je konštrukcia, ktorá je umiestnená pod hlavné nosné múry budovy. Umiestňuje sa aj pod miesta s väčším zaťažením, napríklad pod komín alebo schodisko.
Základová päta.
Navrhuje sa na založenie skeletových konštrukcií. Pôdorys pätky môže byť obdĺžnikový, štvorcový alebo kruhový. Môžu byť jednostupňovité alebo viacstupňovité. Používa sa prostý betón alebo železobetón. 
Rošty.
Je to sústava navzájom kolmých základových pásov, ktorá sa navrhuje pre skeletové konštrukcie. 
Základové dosky.
Zaberajú rozsah celej stavby. Navrhujú sa v miestach, kde je základová škára trvalo pod hladinou spodnej vody. 
Hlbinné základy.
Navrhujú sa pre atypické objekty vo veľmi zlých základových podmienkach s prítomnosťou podzemnej vody. 
Mikropilóty.
Je špeciálny druh zakladania. Vytvárajú sa vŕtaním alebo baranením. Pri vŕtaní sa do vrtu vloží výstuž tzv. armovací kôš a vyplní cementovým mliekom alebo betónom. Stavby sa zakladajú na pilóty hlavne pri slabej úložnosti a únosnosti zeminy alebo pri veľkej horizontálnej ploche.
Pilóty.
Rozdeľujeme ich na opreté a plávajúce. Podľa materiálu ich delíme na drevené, betónové, železobetónové a oceľové. 
Kesóny.
Kesóny sú duté konštrukcie bez dna, ktoré sa využívajú pri zakladaní pod vodou, napríklad pri stavbe mostov.
František Tomášek (politik)

František Tomášek (* 12. marec 1869, Kukleny – † 4. október 1938, Praha) bol český a československý politik a novinár, prvý predseda Revolučného národného zhromaždenia, prvého parlamentu novovzniknutej Republiky československej.
Životopis.
Vyštudoval históriu, po štúdiách pracoval ako novinár a zapájal sa do českého pokrokového, omladinárskeho a neskôr socialistického hnutia. V roku 1895 vstúpil do sociálno-demokratickej strany, bol spoluzakladateľom mesačníka "Akademie", neskôr pracoval v "Práve lidu". Pôsobil ako spravodajca "Práva lidu" vo Viedni. Vo Viedni sa stal šéfredaktorom "Dělnických listů" ((1905-18) a predsedom výkonného výboru strany pre Dolné Rakúsko.
V rokoch 1907 a 1911 bol zvolený za poslanca Ríšskej rady (za vidiek okresu Moravská Ostrava). Poslancom bol až do roku 1918.
Vo Viedni, kde stál na čele českej menšiny, žil 20 rokov. Pred koncom prvej svetovej vojny sa vrátil do Prahy. Bol členom revolučného Národného výboru a 14. novembra 1918 bol zvolený za predsedu Revolučného národného zhromaždenia. 26. mája 1920 bol počas prvej schôdze poslaneckej snemovne Národného zhromaždenia zvolený za jej prvého predsedu. Tento post zastával po celé prvé volebné obdobie. Do roku 1935 bol poslancom snemovne, od roku 1935 do smrti senátorom.
V rokoch 1923-38 stál v čele "Robotníckej akadémie" a bol aktívny v mnohých ďalších kultúrnych inštitúciách. Bol i prekladateľom (najmä Karla Kautského) a tiež publikoval: "Vývojové předpoklady československé revoluce (1923)". 
Zomrel krátko po prijatí Mníchovskej dohody. Trauma z tejto udalosti urýchlila jeho smrť.
Meliatsko-halstattský oceán

Meliatsko-halstattský oceán niekedy tiež označovaný ako Meliatsky oceán bol úzky bazén, tvorený oceánskym typom kôry, ktorý existoval medzi laurázijským kontinentálnym okrajom a blokom Tisy. Rifting oceánu začal v pelsóne, v strednom triase. Oceán existoval do strednej až mladšej jury, 175 - 150 Ma, zrejme do konca oxfordu), pravdepodobne fungoval ako zaoblúková panva. Bol subprovinciou Tethýdy, ktorá do karpatskej oblasti zasahovala z východu. Niektorí autori predpokladajú, že bol súčasťou oceánu Neotethys a nebol samostatným oceánskym bazénom. V období riftingu bol oceán široký až 600 km. Uzavretie oceánu, bolo jedným z prvých prejavov alpínskeho vrásnenia v oblasti Karpát a malo významný vplyv na ich ďalšie formovanie.
Názov "Meliatsky oceán" bol odvodený z pomenovania obce Meliata v rožňavskom okrese, kde boli objavené metamorfované permské až triasové horniny pôvodne zadelené do gemerika, ktoré v neskoršom období geológovia vyčlenili ako samostatnú jednotku meliatikum. Význam oblasti objavili a ako prví popísali vo viacerých prácach medzi rokmi 1973 a 1985 geológovia Heinz Kozur a Rudolf Mock, najprv v mezozoických jednotkách Vnútorných Západných Karpát a neskôr aj v juvavických príkrovoch Nördliche Kalkalpen.
V súčasnosti sú za pozostatky meliatsko-halstattského oceánu, ktorý existoval od stredného triasu (anis) po strednú až vrchnú juru považované najmä horniny subdukčnej melanže meliatika. Tvorí ju predovšetkým meliatska a jaklovská jednotka so slabo alebo vôbec nemetamorfovanými fragmetami ofiolitov a olistostrómy hlbokovodných rádiolaritov. Súčasťou svahov okolitých kontinentov zvažujúcich sa do oceánu bolo i turnaikum a silicikum. Diskutabilná je však ich pozícia rovnako ako vysokým tlakom metamorfovaných hornín (modré bridlice) v príkrove Bôrky. Umiestnenie sutúry po jeho uzavretí, je diskutabilné najmä preto, že bola rozčlenená a pozmenená mladšími treťohornými pohybmi. Niektorí považujú za sutúru rožňavský zlom. Lubenícko-margecianska línia (resp. tzv. folkmárska sutúra) bola považovaná za sutúru po severnej vetve Meliatského oceánu. Pre takéto tvrdenie však neexistujú žiadne štrukúrne dôkazy. Iní kladú sutúru po meliatiku južne od pohoria Bükk. Nie je však vylúčené, že by veky oceánskej kôry v oblasti Spišsko-gemerského rudohoria a pohoria Bükk boli odlišné, čo by znamenalo, že tieto dva celky nemožno spájať do jednej tektonickej jednotky.
Free Bird

„Free Bird“ je jeden z najväčších hitov americkej rockovej skupiny Lynyrd Skynyrd, ktorý bol oficiálne vydaný v roku 1974. 
V plnej štúdiovej verzii nahrávka začína gospelovo znejúcim organom, podmazom akoby voľných variácií hry na slide gitaru so spevom vo verziách pripomínajúcim pomalý song v štýle južanského rocku, v druhej časti pieseň graduje pritvrdeným parafrázovaním refrénu do hardrockového duelu dvojice sólových gitár, ktorý bol časopisom Guitar World ohodnotený ako tretie najlepšie gitarové sólo všetkých čias. 
Rozhlasová stanica "BBC Radio 2" vyhlásila skladbu „Free Bird“ za najlepšiu rockovú skladbu, ktorú podľa jej hodnotení predstihla iba pieseň „Stairway to Heaven“ od skupiny Led Zeppelin. Časopis Rolling Stone dal „Free Bird“ na 191. miesto medzi 500 najlepšími piesňami všetkých čias.
Racibórz

 
Racibórz (slov. a nem. "Ratibor", čes. "Ratiboř") je mesto v južnom Poľsku, v Sliezskom vojvodstve, blízko hraníc s Českom.
Má rozlohu 74,96 km² a žije tu 60-tisíc obyvateľov (2006).
Externé odkazy.
Oficiálna stránka
Prosečné

Prosečné môže byť:
Hammond organ

Hammondov organ je elektromechanický klávesový hudobný nástroj (elektrofón), ktorého prvý prototyp vyrobil v apríli 1935 Laurens Hammond. Pôvodným zámerom výroby organov Hammond bolo nájsť lacnejšiu alternatívu pre klasický kostolný píšťalový organ. 
Princíp.
Organy Hammond pracujú na princípe aditívnej syntézy, t. j. tóny tvoria skladaním približne sínusových vĺn, ktoré sú generované pomocou rotujúcich ozubených "tónových kolies". Profil ozubenia kolesa je zvolený tak, aby bol generovaný signál požadovaného priebehu. Súčasné organy firmy Hammond generujú svoj zvuk elektronicky. Nástroj má klaviatúru podobnú kostolnému organu.
Využitie.
Tento nástroj si získal veľkú obľubu nielen ako náhrada drahých píšťalových kostolných organov, ale aj ako hudobný nástroj využívaný v populárnej hudbe. Od 60. až 70. rokov je využívaný hlavne v džezovej, bluesovej, rockovej aj gospelovej hudobnej produkcii. Priekopníkmi v popularizácii organu Hammond boli hlavne skupiny ako Procol Harum (Matthew Fisher), Spencer Davis Group (Steve Winwood), Pink Floyd (Richard Wright), Emerson, Lake and Palmer (Keith Emerson), Genesis (Tony Banks), Yes (Rick Wakeman), Deep Purple (Jon Lord), Uriah Heep (Ken Hensley), či Led Zeppelin (John Paul Jones) a na Slovensku (či skôr vtedy ešte len Česko-Slovensku) legendárne Collegium Musicum.
Leslie alebo rotujúci reproduktor.
K atmosfére zvuku Hammond organu určite patrí Leslie, čo je ozvučnica v ktorej sú reproduktory s točiacim mechanizmom, ktorý zmení zvuk organu, ktorý z nich znie na základe Dopplerovho javu ako vibrato. Zvyčajne sa dá meniť rýchlosť rotácie na pomalú a rýchlu. V dnešnej dobe sú už digitálne simulácie Leslie, avšak odborníci tvrdia, že pravé Leslie sa takto nahradiť nedá. Je to skôr otázka praktickosti, keďže Leslie reproduktorové bedne sú pomerne veľké a ťažké, avšak niektoré vyrobené modely boli menšie.
Líra

Líra môže byť:
MacBook Air

MacBook Air je ultratenký notebook vyrábaný spoločnosťou Apple Inc. od roku 2008, pričom každý rok je vydaný nový model (pozri tabuľku modelov nižšie). Prvý model (Early 2008) bol predstavený na konferencii Macworld Expo dňa 15. januára 2008. 
V súčasnosti sa MacBook Air Vyrába sa vo veľkosti 13" a 15". Všetky modely sú vybavené SSD diskom a procesormi Apple M1 alebo Apple M2.
MacBook Air patrí medzi najtenšie notebooky vo svete, jeho výška sa pohybuje od 0,4 cm na prednej strane do 1,7 cm vzadu. Šírka (29,5 cm) a hĺbka (19,2 cm). Výrobcom udávaná hmotnosť činí 1,08 kg (11") a 1,34 kg (13").
Hardware.
MacBook Air nepatrí medzi najvýkonnejšie notebooky, túto oblasť Apple obsadzuje modelom MacBook Pro. MacBook Air je cielený na nenáročných užívateľov, ktorí vyžadujú od notebooku ľahkú prenosnosť a dlhú výdrž na batériu. Mimo technické špecifikácie v tabuľke nižšie majú notebooky MacBook Air nasledujúce prvky:
Software.
MacBook Air je dodávaný s predinštalovaným aktuálnym operačným systémom OS X. Pre inštaláciu softvéru z CD alebo DVD diskov je možné použiť externý optickú mechaniku alebo mechaniku iného počítača v bezdrôtovej sieti, na ktorom sú nainštalované príslušné ovládače.
Peter Šolto

Peter Šolto je maliar z Prievidze, preferuje olej na plátne. Vytvára surrealistické maľby snových krajín. 
Prvú výstavu mal v novembri 1992 spolu z Jozefom Špeťkom (grafika).
Externé odkazy.
Peter Šolto na myspace
Svätená voda

Svätená voda ("aqua benedicta, aqua lustralis") sa používa v liturgii na pokropenie ľudu, požehnávaných osôb i hmotných vecí. Veriaci sa ňou prežehnávajú. V kostoloch pri vstupných dverách sú nádoby so svätenou vodou, aj v mnohých kresťanských rodinách majú sväteničky. Účinky svätenej vody objasňujú modlitby v obrade posvätenia vody a pokropenia ľudu, keď kňaz prosí, aby nás posilnila, obnovila v nás milosť krstu, pomohla vyprosiť si odpustenie hriechov a dosiahnuť milosť na ochranu proti chorobám a úkladom zla. Veriaci sa svätenou vodou prežehnávajú, aby si tak pripomínali Kristovu vykupiteľskú obetu na kríži. Duchovná účinnosť nie je teda v samotnej vode, ale v modlitbe pri jej požehnávaní, ako aj vo viere, s ktorou je používaná. Preto prežehnanie má byť dôstojné a je chyba, ak sa robí len mechanicky. Svätenou vodou sa prežehnávame nielen pri vstupe na posvätné miesto, ale aj pri odchode z kostola, keď odchádzame do profánneho prostredia. Máme si uvedomiť, že aj mimo kostola sme Božie deti, ktoré Kristus vykúpil svojím krížom a zmŕtvychvstaním. Týmto úkonom si vyprosujeme pomoc a ochranu v bežnom živote.
Latinská formula.
Tradičná latinská formula pre posvätenie znie:
"Exorcizo te, creatura aquæ, in nomine Dei Patris omnipotentis, et in nomine Jesu Christi, Filii ejus Domini nostri, et in virtute Spiritus Sancti: ut fias aqua exorcizata ad effugandam omnem potestatem inimici, et ipsum inimicum eradicare et explantare valeas cum angelis suis apostaticis, per virtutem ejusdem Domini nostri Jesu Christi: qui venturus est judicare vivos et mortuos et sæculum per ignem."
"Deus, qui ad salutem humani generis maxima quæque sacramenta in aquarum substantia condidisti: adesto propitius invocationibus nostris, et elemento huic, multimodis purificationibus præparato, virtutem tuæ benedictionis infunde; ut creatura tua, mysteriis tuis serviens, ad abigendos dæmones morbosque pellendos divinæ gratiæ sumat effectum; ut quidquid in domibus vel in locis fidelium hæc unda resperserit careat omni immunditia, liberetur a noxa. Non illic resideat spiritus pestilens, non aura corrumpens: discedant omnes insidiæ latentis inimici; et si quid est quod aut incolumitati habitantium invidet aut quieti, aspersione hujus aquæ effugiat: ut salubritas, per invocationem sancti tui nominis expetita, ab omnibus sit impugnationibus defensa. Per Dominum, amen ."
Acherón (mytológia)

Acherón alebo Acheron () je rieka v gréckej mytológii. Jedna z piatich riek obmývajúcich krajinu mŕtvych (rieka smútku), cez ktorú sa museli preplaviť duše zomretých, aby sa dostali do podsvetia. Prievozníkom na rieke bol Cháron, cesta späť nebola možná.
Black Mesa Research Facility

Black Mesa Research Facility je tajné výskumné zariadenie v Novom Mexiku v USA. V tejto centrále a na pobočkách po celom svete prebiehajú výskumy rôzneho typu. Má niekoľko sektorov a zón.
Gruzínci

 
Gruzínci sú národ, ktorý obýva hlavne územie Gruzínska. 
Celkový počet Gruzíncov.
Celkový počet sa odhaduje na 6 miliónov
Západná Európa - 50 000 (odhad)
Klávesový nástroj

Klávesový nástroj (skrátene nazývaný aj klávesy) je hudobný nástroj, na ktorom sa hrá pomocou klaviatúry. Najznámejším klávesovým nástrojom je klavír, medzi najstaršie klávesové nástroje patrí organ. Poznáme aj ďalšie mechanické, elektromechanické a elektronické klávesové nástroje.
Kabaret

Kabaret (francúzsky "cabaret" - krčma) je malá scéna so zábavným, humoristickým, hudobným alebo tanečným programom. Obsahuje šansóny, skeče. Program sa skladá z jednotlivých hudobných, speváckych, tanečných alebo scénických výstupov. Programom prevádza konferencier. Kabaretné piesne sú označované tiež termínom kabaretné kuplety. Ľahší kabaret s prevažujúcim hudobným programom je označovaný slovom šantán.
Leixlip

Leixlip (ír. "Léim an Bhradáin") je mesto vo východnej časti Írska, v grófstve Kildare, súčasť dublinskej aglomerácie. 
V roku 2016 tu žilo 15 504 obyvateľov. 
Mesto leží cca západne od centra Dublinu, na sútoku riek Liffey a Rye Water, v blízkosti hraníc s grófstvami Dublin a Meath. Cez Leixlip vedie hlavná železničná trať Dublin - Sligo s 2 stanicami (Louisa Bridge, Confey) a okrajom vedie diaľnica M4 Dublin - Kinnegad. 
V meste sídlia pobočky firiem Intel a Hewlett-Packard. Z historických pamiatok vyniká zámok Leixlip Castle, vila Castletown House a veža The Wonderful Barn.
Celbridge

Celbridge (ír. "Cill Droichid") je mesto vo východnej časti Írska, v grófstve Kildare. Žije tu 17 262 obyvateľov . Mesto je súčasťou dublinskej aglomerácie.
Nachádza sa približne západne od Dublinu na rieke Liffey, v blízkosti hranice s grófstvom Dublin. Celbridge leží na križovatke hlavných ciest R403 a R405, južne od diaľnice M4. Mesto je napojené na mestskú dopravu v Dubline, s centrom mesta ho spájajú linky č. 67, 67A a 67X. 
Narodil sa tu Arthur Guinness, žije tu spevák Damien Rice.
Maynooth

Maynooth () je mesto vo východnej časti Írska, v grófstve Kildare. Žije tu 10 715 obyvateľov a je súčasťou dublinskej aglomerácie. 
Leží cca západne od Dublinu na pravom brehu rieky Rye Water. Severne od mesta prechádza hranica grófstva Meath a cez mesto vedie koryto Royal Canal. Je lokalizované na križovatke ciest R148, R405, R406 a R408, pri diaľnici M4 Dublin – Kinnegad a na hlavnej železničnej trati z Dublinu do Sliga.
Dominantami mesta sú zámok Maynooth Castle a rezidencia Carton House. Vysoké školstvo reprezentujú St. Patrick's College a National University of Ireland.
Akordeón

Akordeón je hudobný nástroj, pri ktorom sú zdrojom zvuku kovové jazýčky, rozochvievané prúdom vzduchu. Ten je získavaný pohybom mechu. Pre ovládanie nástroja slúžia dve skupiny klávesov. Akordeón patrí medzi aerofóny.
Dejiny.
Akordeón sa prvýkrát v dejinách objavil v roku 1829. Vtedy si dal viedenský výrobca nástrojov Demian patentovať nástroj – Accordion. Nástroj vznikol zdokonalením Buschmannovej handäoliny, ktorá bola vynájdená v roku 1812. Ale v mnohých štátoch sa na dlhú dobu vžil názov harmonika (harmonika bolo súhrnné označenie nástrojov približne o sto rokov starších, založených na celkom inom princípe). V týchto štátoch sa ale slovom harmonika označovali nástroje ako sú händaolina, accordion, bandonion atď. Z týchto nástrojov sa dnes uplatňuje hlavne akordeón. Ide o chromatický nástroj rovnako-zvučný. Z hľadiska širšieho rozdelenia nástroja sa dá akordeón považovať za aerofón, najviac ho však vystihuje označenie idiofon. V akordeóne vzniká tón kmitaním jazýčkov, ktoré sú rozkmitávané prúdiacim vzduchom, ktorý je buď nasávaný, alebo vytlačovaný mechom akordeónu.
Typy akordeónov.
Klávesový akordeón.
Pianový alebo klávesový akordeón má v diskantovej časti klaviatúru s rozsahom väčšinou od dvoch do troch oktáv.
Jan Černý

Jan Černý (* 4. marec 1874, Uherský Ostroh, okres Uherské Hradiště – † 10. apríl 1959, Uherský Ostroh) bol český politik a úradník. Zastával dvakrát funkciu predsedu česko-slovenskej vlády, okrem toho tiež pôsobil ako minister vnútra.
Jan Černý vyštudoval práva na právnickej fakulte Karlovej univerzity v Prahe. V roku 1899 nastúpil ako zamestnanec hodonínskeho okresného hajtmanstva. Od roku 1908 pôsobil ako úradník na ministerstve verejných vecí vo Viedni.
V roku 1912 sa Jan Černý stal prednostom moravského miestodržiteľstva v Brne, ktorým zostal až do roku 1918. Pri vyhlasovaní samostatného štátu sa podieľal na preberaní úradu do českých rúk.
V rokoch 19201928 bol Jan Černý prezidentom politickej krajinskej správy na Morave, potom až do roku 1939 pôsobil vo funkcii krajinského prezidenta Moravskosliezskej krajiny. Počas svojho pôsobenia vo vládnych funkciách bol na týchto postoch zastupovaný.
15. septembra 1920 sa stal predsedom vlády a ministrom vnútra takzvanej úradníckej vlády. Na poste ministra vnútra zostal i po zostavení novej vlády, ktorú viedol Edvard Beneš. Po vzniku 1. Švehlovej vlády sa vrátil ku svojej úradníckej práci na Morave.
Po druhý raz sa stal predsedom úradníckej vlády v roku 1926 (18. marca12. októbra), ministrom vnútra potom zostal až do roku 1929. V tejto funkcii pôsobil i vo vládach agrárnikov Františka Udržala a Jana Malypetra a v roku 1938 i v úradníckej vláde generála Jana Syrového, ktorá prijíma Mníchovskú dohodu.
V marci 1939 požiadal Jan Černý na vlastnú žiadosť o penzionovanie, v máji bol penzionovaný a svoj život dožil v ústraní v Uherskom Ostrohu, kde i v roku 1959 zomrel.
Subaru

Subaru (スバル) je divízia výroby automobilov japonského dopravného konglomerátu Fudži džúkógjó (Fudji Heavy Industries).
Automobilka Subaru je medzinárodne známa svojím použitím motorov boxer vo väčšine svojich vozidiel s objemom nad 1500 cm³ a takisto použitie pohonu všetkých kolies, ktoré Subaru zaviedlo v roku 1972. Tiež ponúka množstvo turbodúchadlom prepĺňaných verzií modelov, ako Impreza WRX.
Konglomerát Fudži džúkógjó, ktorý je materskou spoločnosťou Subaru, je v súčasnosti v čiastočnom partnerstve so spoločnosťou Tojota džidóša, ktorá vlastní 16,5% z FHI.
História.
História značky Subaru je spojená so vznikom leteckého laboratória v roku 1917, ktorú založil Čikuhei Nakadžima. V roku 1931 sa spoločnosť premenovala na Nakadžima hikóki a stala sa v období 2. svetovej vojny najväčším japonským výrobcom vojenských lietadiel.
V roku 1946 vzniká reorganizáciou Nakadžima hikóki spoločnosť Fudži sangjó, ktorá začína vyrábať skútre Fuji Rabbit. Prvý automobil Subaru (model Subaru 1500) bol vyrobený v roku 1954.
Suzuki

Suzuki kabušiki gaiša ( - doslova: „Suzuki akciová spoločnosť“; medzinárodne vystupuje pod názvom Suzuki Motor Corporation) je japonský výrobca automobilov, motocyklov, lodných motorov a ďalších.
Toyota

Toyota Motor Corporation (jap. トヨタ自動車株式会社 – transkripcia: "Tojota džidóša kabušiki gaiša", doslovný preklad: "Tojota automobilová akciová spoločnosť") je japonská automobilka, ktorá sídli v Toyote, Aichi. V roku 2013 zamestnávala 333 498 ľudí po celom svete a v januári 2014 bola štrnástou najväčšou spoločnosťou na svete podľa obratu. Podľa produkcie bola v roku 2012 Toyota najväčšou automobilkou na svete. V júli roku 2012 automobilka vyrobila svoje 200-miliónte vozidlo. Toyota je tiež prvou automobilkou na svete, ktorá ročne vyrobí viac ako 10 miliónov automobilov.
Spoločnosť založil v roku 1937 Kiichiro Toyoda, ako vedľajšiu spoločnosť firmy Toyota Industries jeho otca.
Legionár

Legionár môže byť:
Výprava

Výprava môže byť:
Bumerang

Bumerang môže byť:
Brockenské strašidlo

 
Brockenské strašidlo alebo Brockenský prízrak alebo Brockenské vidmo je gloriola na hmle. Vzniká vtedy, keď sa Slnko nachádza v oblasti nízko nad obzorom. Tieň, ktorý vrhá pozorovateľ, sa zobrazuje na hornej hranici hmly a okolo tohoto tieňu sa zobrazuje kruh dúhových farieb.
Lietajúce zariadenie

Lietajúce zariadenia v súčasnosti tvoria niekoľko skupín, ktoré sa odlišujú viacerými aspektmi súčasne (spôsob prekonania tiaže, závislosť na zemskom povrchu, atď.). Vyprofilovali sa hlavne tieto skupiny:
Úrad humanitárnej pomoci Európskej komisie

Úrad humanitárnej pomoci Európskej komisie (angl. "European Commission Humanitarian Office"), skratka ECHO, je organizácia založená v roku 1992, aby pomáhala koordinovať humanitárnu pomoc zo zdrojov Európskej únie a jej členských štátov. Poskytuje pomoc ľuďom v núdzi bez ohľadu na rasu, náboženstvo, farbu pleti.
V roku 2013 vynaložila EÚ prostredníctvom ECHO 1,35 miliardy eur na mimoriadnu pomoc. EÚ je každoročne druhým najväčším darcom humanitárnej pomoci už od roku 2000 (dáta sú k dispozícii do roku 2012). Spolu s členskými štátmi je EÚ najväčším darcom humanitárnej pomoci na svete; napríklad v roku 2009 poskytla EÚ viac než 50 % všetkej humanitárnej pomoci. Projekty financované ECHO každý rok pomôžu viac než 120 miliónom ľudí v 90 rôznych krajinách.
ECHO pre svoje humanitárne zásahy nerealizuje priame programy pomoci, ale financuje operácie prostredníctvom siete viac ako než 200 partnerov (nevládne organizácie, agentúry OSN a medzinárodne organizácie ako hnutie Červeného kríža/Červeného polmesiaca). V roku 2013 malo ECHO 44 pobočiek v 39 krajinách v ktorých pôsobilo 149 medzinárodných expertov na humanitárnu problematiku a 315 miestnych zamestnancov. Pobočky poskytujú analýzy aktuálnych potrieb i predpovede budúcich potrieb v danej krajine či regióne, prispievajú k vývoju stratégií zásahov a rozvoju politiky, poskytujú technickú podporu operáciam financovaným ECHO, zaisťujú dostatočnú kontrolu týchto zásahov a uľahčujú koordináciu jednotlivých darcov v terénue.
Okrem financovania humanitárnej pomoci zodpovedá ECHO navyše za mechanizmus civilnej ochrany EÚ. Tento mechanizmus vznikol v roku 2001 a podporuje spoluprácu národných orgánov pre oblasť civilnej ochrany z celej Európy. V súčasnosti sa mechanizmu zúčastňuje 31 štátov; všetkých 28 členských štátov EÚ a ďalej Island, Nórsko a Severné Macedónsko. 
Keď EÚ v roku 2012 dostala Nobelovu cenu za mier, prijala Barrosova Komisia menom EÚ finančnú odmenu a pridelila ju novej iniciatíve "Deti mieru". V roku 2013 bolo na projekty "Deti mieru" určených približne 2 milióny eur. Táto čiastka bola pre rok 2014 navýšená na 4 milióny eur.
Verejná mienka.
Špeciálny prieskum "Eurobarometer" v oblasti humanitárnej pomoci z roku 2012 ukázal, že občania v Európe vykazujú vysokú mieru solidarity s obeťami konfliktov a prírodných pohrôm za hranicami. 9 z 10 občanov si myslelo, že „je podstatné, že EÚ financuje humanitárnu pomoc za svojimi hranicami“ a 8 z 10 sa domnievalo, že „koordinovaná akcia civilnej ochrany EÚ je účinnejší než individuálne akcie jednotlivých štátov“.
UNIX-like operačný systém

UNIX-like operačný systém alebo UNIXu podobný operačný systém (, skrátene UN*X, *nix) je označenie pre viacúlohový a viacpoužívateľský operačný systém, vychádzajúci z filozofie operačného systému Unix. Teoreticky je každý Unix systém Unix-like, ale v praxi sa ako Unix-like označujú iba systémy, ktoré nie sú Unix.
Na rozdiel od rôznych klonov Unixu, ktoré sú zväčša proprietárnym vlastníctvom rôznych firiem a ich licencia nedovoľuje volné šírenie a úpravy kódu, mnohé Unix-like operačné systémy majú otvorený zdrojový kód a je možné ich voľné šírenie a upravovanie. Na označenie takýchto systémov sa občas používa termín "Freenix". Z týchto dôvodov nastal, hlavne v priebehu 90-tych rokov minulého storočia, taký búrlivý vývoj, že počet ich implementácií mnohonásobne prevýšil počet komerčne vyvíjaných Unixov. Niektoré firmy dokonca pristúpili na to, že zdrojové kódy svojich Unixových operačných systémov uvoľnili a sprístupnili.
Na Unix-like báze je založené veľké množstvo dnes používaných operačných systémov na serveroch i osobných počítačoch.
Medzi najrozšírenejšie a najznámejšie Unix-like systémy v súčasnosti patria Linux, Mac OS X, Solaris ako aj systémy z rodiny BSD (FreeBSD, NetBSD, OpenBSD).
Karol Joseph Bobko

Karol Joseph Bobko (* 23. december 1937, New York, New York, USA† 17. august 2023) bol americký astronaut poľského pôvodu z programov MOL, Apollo, Skylab a STS - letov s raketoplánmi.
Život.
Mladosť a výcvik.
Po základnej škole bol študentom Brooklyn Technical High School v New Yorku. Na akadémii vojenského letectva (USAF Academy) získal titul inžinier v roku 1959. Po absolvovaní univerzitných štúdií v Južnej Karolíne (University of Southern California) získal v roku 1970 titul magistra kozmických vied. V júni 1966 bol vybraný pre vojenský kozmický Program MOL. V roku 1969 sa stal členom skupiny pripravujúcich sa amerických kozmonautov NASA. Bol členom tímu Skylab Medical Experiments Altitude Test. Potom bol členom podpornej posádky programu Sojuz-Apollo. A ešte neskôr sa zacvičil pre lety na raketoplánoch. Stal sa 115 kozmonautom Zeme. Mal prezývku Bo.
Lety do vesmíru.
Po prvýkrát letel vo vylepšenom raketopláne Challenger v apríli 1983 z Kennedyho vesmírneho strediska na Floride. Veliteľom bol Paul Weitz, v štvorčlennej posádke boli ďalej Dr. Franklin Musgrave a Donald Peterson. Hlavnou a tiež splnenou úlohou letu bolo vypustiť na orbitálnu dráhu veľkú družicu TDRS-1. Pristáli po piatich dňoch na základni Edwards.
Pri druhom lete o dva roky neskôr bol už veliteľom lode. Letel na raketopláne Discovery spoločne so šiestimi ďalšími kozmonautmi, medzi ktorými bol aj senátor Jake Garn, ďalej Donald Williams, Dr. Margaret Seddonová, Stanley Griggs, Dr. Jeffrey Hoffman a technik firmy McDonnell Douglas Charles Walker. Štartovali opäť na Floride, tiež pristátie bolo zhodné s prvým letom. Na orbite vypustili družice Anik C-1 a Leasat 3. Druhá družica však po vypustení nezačala fungovať napriek mnohým pokusom kozmonautov ju opraviť. Každý taký neúspech ovplyvnil finančný výťažok letu.
Ešte v tom istom roku letel po tretíkrát. Bol to let financovaný armádou, čisto vojenský. Štart aj pristátie bolo rovnaké, aj keď všetko v tajnosti, na palube raketoplánu Atlantis bol plukovník Bobko, pplk. David Hilmers, plk. Robert Stewart a major William Pailes. Počas štyroch dní na orbite vypustili dve identické špionážne družice USAF typu DSCS III.
Počas svojich troch letov strávil vo vesmíre 16 dní.
Po letoch.
K 1. januáru 1989 odišiel z NASA. V rokoch 1999 - 2001 býval v Houstone.
Athy

Athy (ír. "Baile Átha I") je mesto vo východnej časti Írska, v grófstve Kildare 
V roku 2016 tu žilo 9 677 obyvateľov.
Leží juhozápadne od Dublinu na rieke Barrow, priamo v meste sa do rieky vlieva koryto Grand Canal (tzv. Barrow Line). Mesto sa nachádza na križovatke ciest R417 Monasterevin - Carlow, N78 Kilcullen - Castlecomer, R418, R428 a na železničnej trati Kildare - Kilkenny. Južne a západne od mesta prechádza hranica s grófstvom Laois.
Mesto sa spomína v básni Patricka Kavanagha "Lines written on a Seat on the Grand Canal, Dublin" a viacerých ľudových piesňach ("Johnny I Hardly Knew Ye", "Lannigans Ball", "We're on the Road to Sweet Athy").
Kildare (mesto v Írsku)

Kildare (ír. "Cill Dara") je mesto vo východnej časti Írska, v grófstve Kildare. V roku 2011 tu žilo 8 142 obyvateľov
Mesto leží juhozápadne od Dublinu, na križovatke ciest R401, R413, R415, pri diaľnici M7 Naas - Port Laoise a na hlavnej železničnej trati Dublin - Galway/Cork. V meste sa od hlavnej trate oddeľuje železničná trať do Kilkenny. 
V Kildare sa nachádza národný žrebčinec Irish National Stud, ktorého súčasťou sú aj japonské záhrady.
Naas

Naas (ír. "An Nás") je mesto vo východnej časti Írska, v grófstve Kildare. Je správnym strediskom grófstva a žije tu 20 044 obyvateľov , pričom je najľudnatejším mestom grófstva.
Mesto leží juhozápadne od Dublinu, južne od rieky Liffey a koryta Grand Canal, okrajom mesta preteká vedľajšia vetva kanála, tzv. Naas Branch. Ďalej je lokalizované na križovatke ciest R407, R409, R410, R411, R445 a R448, pri meste začína diaľnica M7. Severne od mesta prechádza hlavná železničná trať Dublin - Galway/Cork, stanica v obci Sallins obsluhuje aj Naas.
V meste stojí moderný komplex nemocnice Naas General Hospital a dve dostihové dráhy. Mesto zaznamenáva v posledných rokoch dynamický rast, sídlia tu pobočky firiem Intel, Hewlett Packard a Xilinx.
Marián Leško

Marián Leško (* 1. august 1954, Prešov) je slovenský novinár, politický komentátor a publicista. V súčasnosti je na dôchodku. Od marca 2019 do októbra 2021 pôsobil ako poradca prezidentky Zuzany Čaputovej pre vnútornú politiku.
Detstvo prežil v Ostrovanoch. Študoval na Filozofickej fakulte Univerzite Pavla Jozefa Šafárika v Prešove. 
Po ukončení štúdia pracoval nejaký čas ako odborný asistent a od roku 1982 bol redaktorom týždenníka vydávaného Ústredným výborom Komunistickej strany Slovenska Nové slovo, bol aktívnym členom Komunistickej strany. V roku 1992 pracoval pre denník Pravda, potom krátko pre denník Práca. V roku 1994 kandidoval na spoločnej kandidátke predvolebnej ľavicovo orientovanej koalície štyroch politických strán Spoločná voľba. Absolvoval tiež odbornú stáž v USA. Od 1. apríla 1996 bol politickým komentátorom denníka SME, spolupracoval s Rádiom Slobodná Európa a pravidelne účinkoval v relácii Sedem s.r.o., až pokiaľ ju Markíza nezrušila na konci roku 2008. Účinkuje v rovnakej relácii v televízii JOJ pod názvom "Sedem". Venuje sa hlavne každodenným vnútropolitickým komentárom. 
Je tiež autorom štyroch kníh s politickou tematikou ("Ľudia a ľudkovia z našej politickej elity" (1993), "Slovenské tango v roku jeden" (1994), "Mečiar a mečiarizmus" (1996), "Masky a tváre novej elity" (2000)).
Newbridge (grófstvo Kildare)

Newbridge (ír. "Droichead Nua") je mesto vo východnej časti Írska, v grófstve Kildare. Žije tu 18 520 obyvateľov a je druhým najľudnatejším mestom grófstva.
Mesto leží juhozápadne od Dublinu, na strednom toku rieky Liffey, medzi mestami Naas a Kildare. Nachádza sa na križovatke ciest R416 a R445, južným okrajom mesta vedie diaľnica M7 a Newbridge má aj železničnú stanicu na hlavnej trati Dublin - Galway/Cork.
Newbridge je významné priemyselné centrum, stoja tu podniky na spracovanie ropy, výrobu šperkov zo striebra a kobercov. Svoje základne tu majú aj farmaceutické spoločnosti Wyeth Medica a Oral-B. Obchodné centrum Whitewater Shopping Centre je najväčšie obchodné centrum v Írsku mimo Dublinu.
Skalné chrámy v Ivanove

Skalné chrámy v Ivanove () je skupina chrámov, kaplniek a monastierov v severnom Bulharsku. Sú vytesané do jedného skalného masívu a obsahujú veľké množstvo nástenných malieb. Prví pustovníci v miestnych jaskyniach sa objavovali už v priebehu 12. storočia, ale vznik malieb siaha až do neskoršej doby. 
V roku 1979 boli jaskynné pamiatky zaradené na zoznam svetového kultúrneho dedičstva UNESCO.
Newbridge

Newbridge môže byť sídlo:
GeForce 9

GeForce 9 je deviata generácia grafických čipov GeForce od spoločnosti nVidia, po prvýkrát uvedená 21. februára 2008.
Kilcock

Kilcock (ír. "Cill Choca") je mesto vo východnej časti Írska, v grófstve Kildare. 
V roku 2016 tu žilo 6 093 obyvateľov. 
Nachádza sa západne od Dublinu na pravom brehu rieky Rye Water, na hranici s grófstvom Meath. Mestom preteká Royal Canal. Leží na križovatke ciest R125, R148, R 158 a R407, pri diaľnici M4 a na hlavnej železničnej trati Dublin - Sligo. 
Je tu lokalizované distribučné stredisko obchodného reťazca SuperValu a závod na výrobu žuvačiek Zed Gum. V meste stojí galéria Kilcock Art Gallery a botanická záhrada Larchill.
Clane

Clane (ír. "Claonadh") je mesto vo východnej časti Írska, v grófstve Kildare. Žije tu 4 968 obyvateľov .
Leží západne od Dublinu na ľavom brehu rieky Liffey. Je lokalizované na križovatke ciest R403 a R407, medzi mestami Naas, Celbridge, Maynooth a Prosperous. Clane je obsluhované železničnou stanicou v obci Sallins, na juh.
Krúžok (sedlo)

Krúžok () je sedlo v Levočských vrchoch. Prechádza ním cesta III. triedy z Ulože do Vyšných Repašov.
Prosperous

Prosperous (ír. "An Chorrchoill") je mesto vo východnej časti Írska, v grófstve Kildare. 
V roku 2011 tu žilo 2 248 obyvateľov.
Leží západne od Dublinu a severozápadne od Naas, na križovatke ciest R403 a R408. Severne od mesta sa rozkladá lesopark Donadea Forest Park.
Rathangan

Rathangan môže byť sídlo v Írsku: